da en da nl ca da da de es da da da da da da da da da da da de da da da da da en da de da en da nb it nl da da da nb da de nb da da da da da da da da da da da da nl da en da da es nl da
Børn og unge oplever kun sjældent at blive inddraget, når de har en børnesag med myndighederne | VIVE
Når myndighederne i en børnesag inddrager de berørte børn og unge, er det oftest for, at de kan bidrage til sagen med information og dokumentation. Men børnene og de unge føler sig tit ikke som en aktiv part i deres egen sag. En ny indsamling af viden fra international forskning afdækker børn og unges erfaringer med inddragelse og peger på, hvordan den kan styrkes.
Børn og unge møder et voksenstyret system, når de har en børnesag hos de sociale myndigheder. De oplever, at de mangler information og viden om, hvad der sker i sagen, og om deres egen rolle og indflydelse. Det er ofte svært at få deres synspunkter frem og blive lyttet til, hvilket kan gøre, at det opleves som utrygt at have en børnesag.
Den manglende inddragelse står i kontrast til, at børn og unge i stigende grad i samfundet og i FN’s Børnekonvention bliver anset for at være aktive individer med rettigheder og pligter frem for at være passive og umyndiggjorte. Med reformen Børnene Først (2021) lægges der op til at give børn og unge en række nye rettigheder og til at styrke dem i deres møde med socialrådgiver og andre professionelle på børne- og ungeområdet.
VIVE har i regi af Videnscenter om børneinddragelse og udsatte børns liv udarbejdet en vidensindsamling om børn og unges inddragelse i myndighedssagsbehandling set ud fra børn og unges egne perspektiver. Der er alene fokus på børn og unges oplevelser med inddragelse i sagsbehandlingen på børne- og ungeområdet.
Med afsæt i de indsamlede erfaringer fra børn og unge og i FN’s Børnekonvention – og heri især artikel 12 om at sikre børns rettigheder over for forvaltningsmyndigheder – opstiller vidensindsamlingen 15 fokuspunkter om, hvad man i sagsbehandlingen skal have for øje for at styrke børneinddragelsen.
”Det handler grundlæggende om at tilrettelægge sagsbehandlingen mere på børn og unges præmisser. Sagsbehandlingen skal i højere grad tage udgangspunkt i deres perspektiv, så de får bedre mulighed for at forstå og blive hørt og medvirke i de beslutninger, der bliver truffet i sagsbehandlingen”, fortæller professor Tea Torbenfeldt Bengtsson, der har ledet vidensindsamlingen.
Man skal tænke på at agere alderssvarende, hvilket stiller store krav til socialrådgiverne og andre professionelle, fortæller hun. Det kræver, at man løbende tager højde for det ulige magtforhold mellem børn/unge og professionelle. Det kan man fx gøre ved at foreslå børn og unge at have en bisidder med, som de i forvejen har tillid til, og som løbende kan støtte dem.
Vidensindsamlingen er baseret på 38 studier fra perioden 2015-2021. Studierne stammer primært fra Danmark og de øvrige nordiske lande, men der er også studier fra vesteuropæiske lande samt enkelte studier fra Nordamerika.
Bengtsson, T.T. og S. Henze-Pedersen: Børn og unges inddragelse i myndighedssagsbehandling på børne- og ungeområdet. En vidensindsamling under Videnscenter om børneinddragelse og udsatte børns liv
Udkommer 16. august 2022.
Vidensindsamlingen bliver præsenteret 29. august på Konference om børneinddragelse og udsatte børns liv, som afholdes i ODEON, Odeons Kvarter 1, 5000 Odense C, og som er arrangeret af Videnscenter om børneinddragelse og udsatte børns liv. Konferencen er udsolgt.
Videnscenter om børneinddragelse og udsatte børns liv er et samarbejde mellem Socialstyrelsen, VIVE og Børns Vilkår. VIVE bidrager især til centerets arbejde ved at udvælge temaer om udsatte børn og familiers liv og indsamle og formidle eksisterende viden derom. Vi stræber efter gennem dialog med praksis at gøre den viden lettilgængelig og anvendelig for alle, der arbejder med børnesocialt arbejde.
Tea Torbenfeldt BengtssonVIVE Social
Tlf:33 69 77 56ttb@vive.dk
Tlf:33 48 09 19caw@vive.dk
Få mere at vide her og hent rapporten
Herluf Trolles Gade 11
+45 44 45 55 00https://vive.dk/
VIVE leverer viden, der bidrager til at udvikle velfærdssamfundet og den offentlige sektor. Vi beskæftiger os med socialområdet, sundhed, styring, uddannelse, børn og unge, beskæftigelse, integration, ældrepleje, økonomi og offentlig ledelse. VIVE er en uafhængig statslig institution under Indenrigs- og Boligministeriet.
Følg pressemeddelelser fra VIVE
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra VIVE
Danskernes læse- og regnekompetencer undersøges7.9.2022 08:00:00 CEST | Pressemeddelelse
8. september er FN’s internationale læsedag, som markerer vigtigheden af at kunne læse. En stor undersøgelse af danskernes læse- og regnefærdigheder er netop skudt i gang, og op mod 20.000 borgere kan forvente at få tilbuddet om at deltage i undersøgelsen.
Færre personer lever i hjemløshed2.9.2022 07:03:00 CEST | Pressemeddelelse
Hjemløsheden i Danmark er faldet 10 procent de seneste tre år. Det er især antallet af gadesovere og antallet af unge i hjemløshed, der er på retur, viser VIVEs kortlægning af hjemløshed 2022.
Biseksuelle klarer sig dårligst i forhold til uddannelse, job og trivsel9.8.2022 06:00:00 CEST | Pressemeddelelse
En ny rapport fra VIVE afdækker levevilkår og samfundsdeltagelse for LGBT-personer i Danmark. Den viser, at opgjort på seksualitet er biseksuelle den gruppe, der generelt klarer sig dårligst målt på blandt andet uddannelse, arbejde og tilfredshed med livet.
Danskernes demokratiske sindelag gælder ikke altid for personer med ekstreme holdninger27.6.2022 05:00:00 CEST | Pressemeddelelse
De fleste danskere bakker op om grundlæggende demokratiske rettigheder, men hver fjerde dansker ser gerne, at myndighederne indskrænker disse rettigheder for personer med ekstreme holdninger. Det viser en ny undersøgelse fra VIVE.
Danmark klarede sig godt gennem covid-19-epidemien på ældreområdet20.6.2022 09:00:00 CEST | Pressemeddelelse
I sammenligning med andre lande klarede Denmark sig godt, selv om der var udfordringer med hygiejne og adgang til test og værnemidler. Det viser en ny undersøgelse, der kigger på baggrunden for covid-19-udbrud og -dødsfald på plejecentre og i hjemmeplejen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022